Diari Oficial de la Generalitat Valenciana


Sumari del DOGV 7564, del 06-07-2015 (2015/6102)

RESOLUCIÓ de 12 de juny de 2015, de la Direcció General de Centres i Personal Docent, per la qual es resol la convocatòria d'ajudes econòmiques destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici de 2015.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7564

Data del DOGV
:   06-07-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/6102


Data del document
:   12-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 12 de juny de 2015, de la Direcció General de Centres i Personal Docent, per la qual es resol la convocatòria d'ajudes econòmiques destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici de 2015. [2015/6102]  
Per l'Orde 10/2015, de 5 de març, de la Conselleria d'Educació, Cultura i Esport, es convoquen ajudes econòmiques destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici de 2015 (DOCV 7481, 09.03.2015).  
Examinades les sol·licituds d'ajudes presentades per les entitats locals, així com la documentació que s'indica com preceptiva en la base quarta de l'annex I de l'esmentada orde, i els informes emesos per la Inspecció Educativa.  
Vista la proposta de concessió de les ajudes que eleva la comissió avaluadora creada a este efecte, en compliment del que preceptua la base sexta de l'esmentada orde de convocatòria.  
De conformitat amb la disposició addicional i la base octava de l'Orde de 5 de març de 2015, per delegació de la consellera d'Educació, Cultura i Esport, resolc:  
  
Primer  
Aprovar la concessió de les subvencions que figuren en l'annex I, destinades als gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici de 2015, per un import total d'1.800.000,00 euros.  
  
Segon  
Els beneficiaris que consten en l'annex I hauran de justificar l'ajuda econòmica presentant la documentació establida en la base onze de l'Orde 10/2015, de 5 de març, per mitjans electrònics davant de la Direcció General de Centres i Personal Docent, d'acord amb el que disposa el manual d'ajuda que estarà disponible en la pàgina web www.cece.gva.es/subvencionescentros.htm.  
El termini per a la presentació de la documentació justificativa serà del 30 de setembre al 7 d'octubre de 2015, ambdós inclosos.  
En el cas que no es presente la justificació en el termini indicat, el beneficiari perdrà el dret a rebre la subvenció en compliment del que disposa l'apartat 2 de la base dotze de l'Orde 10/2015, de 5 de març.  
  
  
Tercer  
El pagament de les ajudes es realitzarà d'acord amb el que establix la base deu de l'Orde 10/2015, de 5 de març, amb càrrec a la dotació pressupostària de la línia de subvenció T0071000 del capítol IV la secció, servici, centre gestor i programa 61.78.01.038.29 d'Ensenyança Primària del Pressupost de la Generalitat per a l'exercici de 2015, per un import global màxim d'1.800.000,00 euros, destinat a la concessió de les ajudes convocades per l'orde de convocatòria.  
De conformitat amb el que establixen els article 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, este acte, que esgota la via administrativa, podrà ser recorregut potestativament en reposició o es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes comptador des de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors de l'endemà de ser publicada.  
  
València, 12 de juny de 2015.- El director general de Centres i Personal Docent: Santiago Martí Alepuz.